Oseltamivir er et antiviralt middel som er utviklet av og markedsført under navnet av Hoffmann-La Roche (). Det aktive molekylet er en neuraminidase-inhibitor. Ved å blokkere aktiviteten til enzymet neuraminidase, hindrer oseltamivir nye viruspartikler i å bli sluppet ut fra infiserte celler. Oseltamivir vil altså ikke stoppe selve sykdommen, men det sinker spredningen av virus i kroppen. Det vil derved gi kroppens immunforsvar tid til å begynne bekjempelsen av infeksjonen før den overvelder systemet. Medisinen fungerer best dersom den gis umiddelbart etter smitte, slik at at viruset ikke får etablert seg i kroppen. Jo lengre ut i sykdomsforløpet pasienten har kommet, jo mindre effektiv vil oseltamivir være.